**ΟΔΗΓΙΕΣ ΣΤΟΥΣ ΦΟΙΤΗΤΕΣ ΓΙΑ ΤΗΝ ΠΡΑΚΤΙΚΗ ΑΣΚΗΣΗ**

**Τα δικαιολογητικά που πρέπει να προσκομίσουν οι φοιτητές όταν επιστρέψουν μετά το πέρας της άσκησης, προκειμένου να τους καταβληθεί η αμοιβή είναι τα ακόλουθα.**

1. **Το ένα από τα τρία αντίγραφα των συμβάσεων** (το δεύτερο μένει στην εταιρεία και το τρίτο παίρνει ο/η ασκούμενος/νη) της Ειδικής Σύμβασης Εργασίας για Πρακτική Άσκηση φοιτητών ΑΕΙ μεταξύ Πολυτεχνείου - Επιχειρήσεων /Εταιρειών/ Οργανισμών/ Υπηρεσιών υπογεγραμμένο και σφραγισμένο από την εταιρεία /επιχείρηση κλπ, όπου ασκήθηκαν.
2. **Ερωτηματολόγια Αξιολόγησης Προγράμματος Πρακτικής Άσκησης**:

**Αποτίμηση του Επιβλέποντος** (Έκθεση αξιολόγησης) Πρακτικής Άσκησης υπογεγραμμένη και σφραγισμένη (σφραγίδα επιχείρησης/εταιρείας/κλπ) από το στέλεχος της επιχείρησης/εταιρείας /οργανισμού/κλπ. που τους επιβλέπει. Σε αυτή θα αξιολογούνται (από το στέλεχος που τους επιβλέπει) αναλυτικά η επίδοση του ασκούμενου φοιτητή στο αντικείμενο της πρακτικής του άσκησης.

**Αποτίμηση του φοιτητή** (Προσωπική Έκθεση Αξιολόγησης), όπου σε αυτή, οι φοιτητές θα αξιολογούν το πρόγραμμα της πρακτικής άσκησης και θα περιγράφουν το έργο που επιτέλεσαν στα πλαίσια της πρακτικής τους άσκησης, τις εντυπώσεις τους, πιθανά προβλήματα που αντιμετώπισαν, κ.ο.κ. Στα link που ακολουθούν μπορείτε να βρείτε τα Ερωτηματολόγια Αξιολόγησης που αφορούν στο Πρόγραμμα Πρακτικής Άσκησης του Πολυτεχνείου Κρήτης. Αναλυτικότερα:

* Στη διεύθυνση **https://survey.tuc.gr/97638/lang-el** μπορείτε να βρείτε το ερωτηματολόγιο που συμπληρώνεται από τον Ασκούμενο Φοιτητή κατά την ολοκλήρωση της πρακτικής του άσκησης. Παρακαλούμε απαντήστε στις ερωτήσεις και σημειώστε τα σχόλια/παρατηρήσεις/προτάσεις σας. Στη συνέχεια εκτυπώστε το συμπληρωμένο ερωτηματολόγιο, υπογράψτε και παραδώστε το στο Γραφείο Πρακτική Άσκησης της Σχολής σας.
* Στη διεύθυνση **https://survey.tuc.gr/68475/lang-el** μπορείτε να βρείτε το ερωτηματολόγιο που συμπληρώνεται από τον Επόπτη / Επιβλέποντα του ασκούμενου φοιτητή στο Φορέα Υποδοχής, στο τέλος της πρακτικής του άσκησης. Παρακαλούμε προωθήστε την ακόλουθη διεύθυνση στον Επόπτη σας και μεριμνήσετε ούτως ώστε κατά το τέλος της πρακτικής σας άσκησης να σας παραδοθεί σε κλειστό φάκελο συμπληρωμένο και υπογεγραμμένο το παραπάνω ερωτηματολόγιο.

Επισημαίνεται ότι η συμπλήρωση των παραπάνω ερωτηματολογίων γίνεται ηλεκτρονικά, ενώ υπάρχει επίσης η δυνατότητα αποθήκευσης και εκτύπωσης των συμπληρωμένων ερωτηματολογίων.

Υπενθυμίζεται επίσης ότι η παράδοση των συμπληρωμένων και υπογεγραμμένων ερωτηματολογίων, καθώς και όλων των λοιπών εγγράφων που σας έχουν ζητηθεί από τα Γραφεία Πρακτικής σας (όπως π.χ. η Βεβαίωση Πρακτικής Άσκησης από τον Φορέα), αποτελεί βασική προϋπόθεση για την καταβολή της αμοιβής σας από το Πρόγραμμα.

3. **Βεβαίωση (ατομική) πραγματοποίησης της πρακτικής άσκησης** υπογεγραμμένη και σφραγισμένη (σφραγίδα υπηρεσίας/εταιρείας/κλπ) από το νόμιμο εκπρόσωπο της υπηρεσίας/εταιρείας/οργανισμού/κλπ. όπου θα αναφέρεται το ακριβές χρονικό διάστημα πραγματοποίησης της Πρακτικής Άσκησης.

Και Τέλος :

**ΘΑ ΘΕΛΑΜΕ ΤΟ ΣΥΝΤΟΜΟΤΕΡΟ ΔΥΝΑΤΟΝ, (αμέσως μόλις εκδοθούν) ΝΑ ΜΟΥ ΣΤΕΙΛΕΤΕ ΣΤΟ email:** [**vpetraki@mred.tuc.gr**](mailto:vpetraki@mred.tuc.gr) **τα προσωπικά σας:**

* ΑΦΜ :
* ΔΟΥ :
* ΑΜΚΑ :
* Α.Μ. ΙΚΑ :

**ΟΔΗΓΙΕΣ ΣΕ ΑΣΚΟΥΜΕΝΟΥΣ ΦΟΙΤΗΤΕΣ ΓΙΑ**

**ΕΚΔΟΣΗ ΑΡΙΘΜΟΥ ΜΗΤΡΩΟΥ ΙΚΑ**

Όσοι φοιτητές δεν έχουν εκδώσει για οποιονδήποτε λόγο αριθμό μητρώου (ΑΜ) στο ΙΚΑ θα πρέπει τις πρώτες ημέρες έναρξης της πρακτικής τους άσκησης, να το κάνουν. Οι οδηγίες δίνονται στην ηλεκτρονική διεύθυνση του ΙΚΑ: <http://www.ika.gr/gr/infopages/asf/home.cfm>, <http://www.ika.gr/gr/infopages/downloads/home.cfm#down14> και αφορούν στην «**Απογραφή ασφαλισμένων και ασφαλιστική ταυτότητα**». Αναλυτικότερα :

* Αρμόδιο υποκατάστημα απογραφής, είναι το Υποκατάστημα ή παράρτημα το ΙΚΑ-ΕΤΑΜ **στην ασφαλιστική περιοχή του όποιου ανήκει η διεύθυνση του τόπου κατοικίας ή του τόπου απασχόλησης**.
* Σ' αυτό ο ασφαλισμένος καταθέτει συμπληρωμένο το έντυπο "Αίτηση Απογραφής Άμεσα Ασφαλισμένου" μαζί με τα σχετικά ανά περίπτωση δικαιολογητικά:
  + **Αστυνομική ταυτότητα** ή διαβατήριο ή πιστοποιητικό γέννησης,
  + **Φωτοτυπία της υπογεγραμμένης Σύμβασης** ή βεβαίωση εργοδότη,
  + Επίσημο έγγραφο από το οποίο να προκύπτει ο **αριθμός φορολογικού μητρώου** πχ αντίγραφο φορολογικής δήλωσης ή βεβαίωση απόδοσης ΑΦΜ,
  + **Αποδεικτικό κατοικίας** ( Δεν το ζητάνε πάντα, αλλά έχε για καλό και για κακό και έναν λογαριασμό ΔΕΗ μαζί σου),
  + **Βεβαίωση απόδοσης ΑΜΚΑ**, και τέλος,
  + **Φωτοτυπία της πρώτης σελίδας του βιβλιαρίου τραπεζικού λογαριασμού** στην οποία φαίνεται ο αριθμός IBAN και πρώτος δικαιούχος (και όχι ο μοναδικός όπως κάποιος υπάλληλος του ΙΚΑ απαίτησε) να είναι ο ασφαλισμένος,
* **Ασφαλιστική ταυτότητα** αποτελεί η βεβαίωση απογραφής με την οποία αποδίδεται στον νέο ασφαλισμένο ο αριθμός μητρώου ΙΚΑ ΕΤΑΜ. ***Η βεβαίωση παραδίδεται άμεσα στον ασφαλισμένο***.

Ως εργοδότης μπαίνει ο:

**ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ ΠΟΛΥΤΕΧΝΕΙΟΥ ΚΡΗΤΗΣ**

**Α.Μ. ΙΚΑ : 3010092060 - ΑΦΜ : 090087411, Δ.Ο.Υ : (Α-Β ΧΑΝΙΩΝ-ΚΙΣΣΑΜΟΥ)**

**ΚΤΙΡΙΟ Ε4 ΠΟΛΥΤΕXΝΕΙΟΥΠΟΛΗ**

**ΤΚ : 73100 ΚΟΥΝΟΥΠΙΔΙΑΝΑ –ΧΑΝΙΑ ΚΡΗΤΗΣ**

Την παραπάνω ενέργεια οφείλουν να γνωστοποιήσουν στην υπηρεσία, ή εταιρεία που πρόκειται να ασκηθούν για να τους δοθεί η σχετική άδεια την ημέρα εκείνη που κατά προτίμηση να είναι μέσα στην πρώτη εβδομάδα.